ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 215.67 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 215.67 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.06 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 45,749 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.1 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.71 சதவீதமாக உள்ளது. கடந்த 24 மணி நேரத்தில் 5,675 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,39,36,092.
இந்தியாவில் கடந்த 24 மணி நேரத்தில் 5,108 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,55,231 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.02 கோடி  வாராந்திரத் தொற்று 1.70 சதவீதமாக உள்ளது. தினசரித் தொற்று விகிதம் 1.44 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1859089
உள்நாட்டு விமானப் போக்குவரத்து அமைச்சகம்
அடுத்த 5 ஆண்டுகளில் புதிய மற்றும் தற்போதுள்ள விமான நிலையங்கள் ரூ.25,000 கோடி மூலதன செலவுடன் மேம்படுத்தப்படும்
அடுத்த 5 ஆண்டுகளில் புதிய மற்றும் தற்போதுள்ள விமான நிலையங்கள் ரூ.25,000 கோடி மூலதன செலவுடன் மேம்படுத்தப்படும் என்று மாநிலங்களவையில் இன்று கேள்வி ஒன்றுக்கு எழுத்து மூலம் அளித்த பதிலில், விமானப் போக்குவரத்துத் துறை இணையமைச்சர் வி.கே.சிங் தெரிவித்தார்.
தில்லி, ஐதராபாத், பெங்களூரு ஆகிய விமான நிலையங்கள் அரசு மற்றும் தனியார் துறை பங்களிப்புடன் 2025-க்குள் ரூ.30,000 கோடி செலவில் விரிவாக்கம் செய்யப்பட இருப்பதாகவும் அவர் கூறினார். மேலும் நாடு முழுவதும் அரசு மற்றும் தனியார் துறை பங்களிப்புடன் புதிய பசுமை விமான நிலையங்களில் ரூ.36,000 கோடி முதலீடு செய்யவும் திட்டமிடப்பட்டுள்ளது என்று அமைச்சர் தெரிவித்தார். 21 பசுமை விமான நிலையங்கள் அமைப்பதற்கு அரசு கொள்கை அளவில் ஒப்புதல் அளித்திருப்பதாகவும் அவர் கூறினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1805761
எரிசக்தி அமைச்சகம்
NHPC-யில் `உலக சுற்றுச்சூழல் தினம் 2020' கொண்டாட்டம்
என்.எச்.பி.சி.யின் இந்தியாவின் முதன்மையான நீர்மின் உற்பத்தி நிறுவனம் மற்றும் மின் துறை அமைச்சகத்தின் கீழ் செயல்படும் மத்திய பொதுத் துறை நிறுவனம் `உலக சுற்றுச்சூழல் தினம் 2020'-ஐ மிகுந்த உற்சாகத்துடன் அதன் கார்ப்பரேட் அலுவலகத்திலும், அதன் அனைத்து பிராந்திய அலுவலகங்கள், மின் நிலையங்கள் மற்றும் திட்டப் பணி அமைவிடங்களில் 2020 ஜூன் 5 ஆம் தேதி கொண்டாடியது.
என்.எச்.பி.சி.  அலுவலக வளாகத்தில் நடைபெற்ற கொண்டாட்ட நிகழ்ச்சிகளின் பிரதானமான அம்சமாக அதன் தலைவர் மற்றும் நிர்வாக இயக்குநர் தொடங்கி வைத்த `மூலிகைப் பூங்கா' இருந்தது. தாவரங்கள் மற்றும் மூலிகைகளின் மருத்துவ முக்கியத்துவத்தை அனைத்து அலுவலர்களும் அறிய வேண்டும் என்பதை நோக்கமாகக் கொண்டு இந்த மூலிகைப் பூங்கா உருவாக்கப் பட்டுள்ளது. விழாவின் போது, தலைவர் மற்றும் நிர்வாக இயக்குநர், இயக்குநர்கள் மற்றும் சி.வி.ஓ. ஆகியோர் பல வகையான மூலிகை நாற்றுகளை நட்டனர்.
நிகழ்ச்சியில் அலுவலர்களுக்கு சுமார் 700 மருத்துவத் தாவரங்கள் மற்றும் மரக்கன்றுகள் வழங்கப்பட்டன. சுற்றுச்சூழல் பாதுகாப்பில் அவர்களை ஊக்குவிப்பதற்கும், சுற்றுச்சூழல் பாதுகாப்பு உணர்வை உருவாக்கும் வகையிலும் இவை வழங்கப்பட்டன.
(Visitor Counter : 163
தகவல் மற்றும் ஒலிபரப்பு அமைச்சகம்
மதுரை ஆதீனம் அருணகிரிநாதர் மறைவுக்கு மத்திய தகவல் ஒலிபரப்புத் துறை இணையமைச்சர் திரு. எல். முருகன் இரங்கல்
மதுரை ஆதீனம் மறைவுக்கு இணையமைச்சர் டிவிட்டரில் வெளியிட்டுள்ள இரங்கல் செய்தியில் குறிப்பிட்டுள்ளதாவது:
திருஞானசம்பந்தரால் தோற்றுவிக்கப்பட்ட மதுரை ஆதீனத்தின் மடாதிபதியாக 40 ஆண்டுகளாக தொண்டாற்றிய மதுரை ஆதீனம் அருணகிரிநாதர் மறைவு செய்தி அறிந்து துயரமடைந்தேன்.
மதுரை ஆதீனத்தின் 292-வது குருமகா சன்னிதானம் அருணகிரிநாதர், இவர் 1980-ம் ஆண்டில் இருந்து தொடர்ந்து இந்த ஆதீனத்தின் மடாதிபதியாக பொறுப்பில் இருந்தவர். பல கோவில்களின் குடமுழுக்கு விழாக்களை முன்னின்று சிறப்பாக நடத்திய பெருமை இவருக்கு உண்டு. ஏராளமான பள்ளி, கல்லூரி, கோவில் நிகழ்ச்சிகளில் இவர் சொற்பொழிவாற்றி உள்ளார்.
மறைந்த மடாதிபதி அருணகிரிநாதர் அவர்கள் பூர்வாசிரமத்தில் பத்திரிகையாளராக பணியாற்றியுள்ளார். ஆன்மிக உலகின் முது பெரும் மடாதிபதி அருணகிரிநாதரின் மறைவு ஈடு செய்ய முடியாத இழப்பாகும். அவரை இழந்து வாடும் பக்தர்களுக்கும் ஆதீனத்தின் பொறுப்பாளர்களுக்கும் என் ஆழ்ந்த இரங்கலை தெரிவித்துக்கொள்கிறேன்.
பிரதமர் அலுவலகம்
மாநிலங்களவை உறுப்பினர் டாக்டர் மகேந்திர பிரசாதின் மறைவுக்குப் பிரதமர் இரங்கல் தெரி்வித்துள்ளார்
மாநிலங்களவை உறுப்பினர் டாக்டர் மகேந்திர பிரசாதின் மறைவுக்குப் பிரதமர் திரு நரேந்திர மோடி ஆழ்ந்த இரங்கல் தெரி்வித்துள்ளார்.
டுவிட்டரில் பிரதமர் கூறியிருப்பதாவது;
“மாநிலங்களவை உறுப்பினர் டாக்டர் மகேந்திர ”.
தேர்தல் ஆணையம்
வரையறை ஆணையக் கூட்டம்
2020 ஏப்ரல் 29-ம் தேதி நடைபெற்ற வரையறை ஆணையத்தின் முதல் கூட்டத்தில் வெளியிடப்பட்ட அறிவுறுத்தலுக்கு இணங்க, அதன் முன்னேற்றம் குறித்து ஆய்வு செய்ய மே 28-ம்தேதி கூட்டம் நடைபெற்றது.
கொவிட்-19 பெருந்தொற்று பரவல் காரணமாக செயல்படுத்தப்பட்டுள்ள ஊரடங்கால், முதல் கூட்டத்துக்கு ஏற்பாடு செய்வதில் ஏற்கனவே சற்று தாமதம் ஏற்பட்டது. அருணாச்சலப் பிரதேசம், அசாம், மணிப்பூர், ஜம்மு காஷ்மீர் யூனியன் பிரதேசம் ஆகியவற்றின் மாநில தேர்தல் ஆணையரிடமிருந்து விவரங்கள் பற்றிய தகவல்கள் பெறப்பட்டன.
வரையறைச் சட்டம் 2002-ன்படி உறுப்பினர்கள் நியமனம் தொடர்பாக தேவைப்படும் உதவி மக்களவையிலிருந்து பெறப்பட்டது. அதேபோல, அசாம், மணிப்பூரிலிருந்து உறுப்பினர்களின் நியமனங்களும் பெறப்பட்டுள்ளன. தேவைப்படும் மக்கள் தொகை தரவுகள் இந்திய மக்கள் தொகை ஆணையர் மற்றும் தலைமைப் பதிவாளரிடம் இருந்து பெறப்பட்டுள்ளன. ஏதேனும் தகவல்கள் நிலுவையில் இருந்தால் அவற்றை அளிக்குமாறு சம்பந்தப்பட்ட மாநில அரசுகளுக்கு ஆணையம் அறிவுறுத்தியுள்ளது. கால வரம்புக்குள் சம்பந்தப்பட்ட தலைமை தேர்தல் ஆணையர்களிடம் இருந்து தேவையான தரவுகள், வரைபடம் ஆகியவற்றை கேட்டுப்பெறுமாறு அது கேட்டுக்கொண்டுள்ளது.
(Visitor Counter : 514
இளைஞர் நலன் மற்றும் விளையாட்டு அமைச்சகம்
ஊக்கமருந்து சோதனையை வலுப்படுத்தும் புதிய அரியவகை ரசாயன மேற்கோள் பொருட்களை திரு அனுராக் சிங் தாக்கூர் அறிமுகப்படுத்தினார்
தேசிய ஊக்கமருந்து சோதனை ஆய்வகத்தின்  சாதனையாக, ஆறு புதிய வகை மேற்கோள் பொருட்கள் உள்நாட்டிலேயே உருவாக்கப்பட்டுள்ளன. உலகம் முழுவதும் ஊக்கமருந்து சோதனை ஆயவகங்களுக்கு தேவையான தூய்மையான ரசாயனமாக இது உள்ளது. தேசிய ஊக்கமருந்து சோதனை ஆய்வகம், குவகாத்தியில் உள்ள தேசிய மருந்து கல்வி மற்றும் ஆராய்ச்சி நிறுவனம், ஜம்முவில் உள்ள சிஎஸ்ஐஆர்- இந்திய ஒருங்கிணைப்பு மருந்து நிறுவனம் ஆகியவற்றுடன் சேர்ந்து இந்த ஆறு பொருட்களை தயாரித்துள்ளது.
மத்திய இளைஞர் நலன், விளையாட்டுத் துறை அமைச்சர் திரு அனுராக் சிங் தாக்கூர், என்டிடிஎல்-ன் 15-வது நிர்வாக குழு கூட்டத்தில், விளையாட்டுத் துறை செயலர் திருமதி சுஜாதா சதுர்வேதி மற்றும் உயர் அதிகாரிகள் முன்னிலையில் ரசாயனப் பொருட்களை அறிமுகம் செய்தார்.
இந்த வகை வேதிப்பொருட்களை உருவாக்கியுள்ள சில ஆய்வகங்களில் ஒன்றாக என்டிடிஎல் திகழ்கிறது. நிகழ்ச்சியில், இந்த சாதனை பற்றி பேசிய திரு தாக்கூர், ‘’ இந்த மூன்று நிறுவனங்களின் விஞ்ஞானிகளை நான் பாராட்டுகிறேன். இடையறாமல் பாடுபட்டு அவர்கள் இந்த பொருட்களை உருவாக்கியுள்ளனர். இது பிரதமர் திரு நரேந்திர மோடியின் தற்சார்பு இந்தியாவை நோக்கிய சாதனையாகும். வெகு விரைவில், இந்தப் பொருட்களை நாம் வெளிநாடுகளுக்கு ஏற்றுமதி செய்வோம்’’ என்று கூறினார்.
மேலும் கூடுதல் விவரங்களுக்கு ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1812937
பிரதமர் அலுவலகம்
மத்தியப் பிரதேசத்தின் புர்ஹான்பூரில் உள்ள காட்கி கிராமத்தில் ஒவ்வொரு வீட்டிற்கும் குடிநீர்க் குழாய் இணைப்பை உறுதி செய்வதற்கான சுயஉதவிக்குழு பெண்களின் முயற்சிக்கு பிரதமர் பாராட்டு
மத்தியப் பிரதேச மாநிலம் புர்ஹான்பூர் மாவட்டத்தில் உள்ள காட்கி கிராமத்தைச் சேர்ந்த சுயஉதவிக் குழுவைச் சேர்ந்த பெண்கள் ஒவ்வொரு வீட்டிற்கும் குடிநீர்க் குழாய் இணைப்பை உறுதி செய்வதற்காக மேற்கொண்டுள்ள முயற்சிகளை பிரதமர் திரு.நரேந்திர மோடி பாராட்டினார். இது நாடு முழுவதுக்கும் முன்னுதாரணம் என்றும் பிரதமர் மோடி குறிப்பிட்டுள்ளார்.
மத்திய ஜல் சக்தித் துறை இணை அமைச்சர் திரு.பிரஹ்லாத் சிங் படேலின் ட்விட்டர் பதிவுக்கு பதிலளித்த பிரதமர், "புர்ஹான்பூரின் பெண்கள் மேற்கொண்டுள்ள இந்த முயற்சி நம் நாட்டிற்கே ஒரு எடுத்துக்காட்டு” எனக் குறிப்பிட்டுள்ளார்.
ரெயில்வே அமைச்சகம்
சிலஹட்டி - ஹல்திபாரி ரயில் இணைப்பை இந்திய, வங்கதேசப் பிரதமர்கள் தொடங்கி வைத்தனர்
இந்தியா, வங்கதேச நாடுகளின் வரலாற்றில் முக்கிய நிகழ்வுகளில் ஒன்றாக சிலஹட்டி - ஹல்திபாரி ரயில் இணைப்பை இந்திய, வங்கதேசப் பிரதமர்கள் இன்று தொடங்கி வைத்தனர்.
பிரதமர் திரு. நரேந்திர மோடி மற்றும் மாண்புமிகு வங்கதேசப் பிரதமர் திருமிகு ஷேக் ஹசீனா ஆகியோர் இணைந்து இந்தியாவில் உள்ள ஹல்திபாரி மற்றும் வங்கதேசத்தில் உள்ள சிலஹட்டி நகரங்களுக்கு இடையேயான ரயில் இணைப்பை காணொலி உச்சி மாநாட்டின் போது திறந்து வைத்தனர்.
இதன் மூலம் இரு நாடுகளையும் சேர்ந்த மக்களுக்கு இடையேயான உறவு வலுப்படும். பிரதமர்கள் ரயில் இணைப்பைத் தொடங்கி வைத்ததற்குப் பின்னர், சிலஹட்டி ரயில் நிலையத்திலிருந்து சரக்கு ரயில் ஒன்றை வங்கதேச ரயில்வே அமைச்சர் திரு. முகமது நூருல் இஸ்லாம் சுஜன் கொடியசைத்து அனுப்பி வைத்தார்.
சர்வதேச எல்லையைக் கடந்து இந்தியாவுக்குள் நுழைந்த இந்த ரயில், இந்திய மற்றும் வங்கதேச மக்களின் வாழ்வில் ஒரு புதிய அத்தியாயத்தைத் துவக்கி வைத்தது.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1681502
சமூக நிதி மற்றும் அதிகாரமளித்தல் அமைச்சகம்
மாற்றுத் திறனாளிகளுக்கான விளையாட்டுகளுக்கான அடல் பிஹாரி பயிற்சி மையத்தை பிரதமர் திறந்து வைப்பது மாற்றுத் திறனாளிகளுக்கு விளையாட்டில் சம வாய்ப்புகளை வழங்க வழிவகுக்கும்
அக்டோபர்2-ம்தேதி பல்வேறு வளர்ச்சித் திட்டங்களுக்கு பிரதமர் திரு நரேந்திர மோடி அடிக்கல் நாட்டுகிறார். அடல் பிஹாரி வாஜ்பாய் மாற்றுத் திறனாளிகளுக்கான பயிற்சி மையத்தைத் திறந்து வைப்பது முன்னோடித் திட்டங்களில் ஒன்றாகும்.
மாற்றுத் திறனாளிகளுக்கான அடல் பிஹாரி பயிற்சி மையத்தை பிரதமர் அக்டோபர்2-ம்தேதி திறந்து வைப்பதால், இந்த வசதி முக்கியத்துவம் வாய்ந்ததாக கருதப்படுகிறது. டாக்டர் வீரேந்திர குமாரின் மதிப்பிற்குரிய வருகையும் இந்த நிகழ்வில் முக்கியத்துவம் பெறுகிறது. இந்த முக்கியமான முன்முயற்சி விளையாட்டு உள்ளடக்கம் மற்றும் அனைவருக்கும் அணுகலை ஊக்குவிப்பதற்கான நமது தேசத்தின் உறுதிப்பாட்டை வெளிப்படுத்துகிறது. . மாற்றுத் திறனாளிகளுக்கான அடல் பிஹாரி பயிற்சி மையம் அவர்களுக்கு விளையாட்டில் சம வாய்ப்புகளை வழங்குவதற்கும், அவர்களின் திறமைகளை வளர்ப்பதற்கும், பல்வேறு விளையாட்டுப் பிரிவுகளில் அவர்களின் பங்கேற்பை ஊக்குவிப்பதற்கும் ஒரு முக்கிய படியாகும்.
அனைவரையும் உள்ளடக்கிய மற்றும் அணுகக்கூடிய விளையாட்டு சூழலை வளர்ப்பதற்கான அர்ப்பணிப்பை வெளிப்படுத்த இந்த தொடக்க நிகழ்வு ஒரு தளமாக செயல்படும். விளையாட்டுகளுக்கு தடைகளைத் தாண்டி, அவர்களின் உடல் திறன்களைப் பொருட்படுத்தாமல் ஊக்கமளிக்கும் சக்தி உள்ளது என்று நம்புகிறோம்.
மாற்றுத் திறனாளிகளுக்கான அடல் பிஹாரி பயிற்சி மையம் என்பது மாற்றுத்திறனாளி விளையாட்டு வீரர்களுக்கு பயிற்சியளிப்பதற்கும் வளர்ப்பதற்கும் அர்ப்பணிக்கப்பட்ட ஒரு அதிநவீன வசதியாகும். இது மாற்றுத் திறனாளி விளையாட்டு வீரர்களுக்கு சிறந்த பயிற்சி சூழலை வழங்குவதற்காக உலகத் தரம் வாய்ந்த உள்கட்டமைப்பு மற்றும் பயிற்சி ஊழியர்களைக் கொண்டுள்ளது.
இது இந்திய அரசின் சமூக நீதி மற்றும் அதிகாரமளித்தல் அமைச்சகத்தின் மாற்றுத் திறனாளிகள் அதிகாரமளித்தல் துறையால் நிறுவப்பட்ட ஒரு தன்னாட்சி அமைப்பாகும்.
22.09.2021 தேதியிட்ட நாடாளுமன்ற உறுப்பினர்கள் சங்கங்கள் பதிவுச் சட்டம், 1973 இன் கீழ் இந்த மையம் ஒரு சங்கமாக பதிவு செய்யப்பட்டுள்ளது, அதிகாரிகள் ஆட்சிக்குழு மற்றும் நிர்வாகக் குழுவாக மையத்தின் நடவடிக்கைகளை மேற்பார்வையிடுகின்றனர்.
இம்மையம் பின்வரும் நோக்கங்களுடன் செயல்படுகிறது.
பாரா விளையாட்டு வீரர்களுக்கான  விளையாட்டுகளுக்கான அதிநவீன சர்வதேச அளவிலான சிறப்பு மையத்தை விதிமுறைகளின்படி முழுமையாக அணுகும் வசதியுடன் நிறுவுதல்.
இம்மையத்தில் பாரா விளையாட்டு வீரர்கள் கடுமையான மற்றும் சிறப்புப் பயிற்சி பெறும் வகையில் சிறப்பு விளையாட்டு உள்கட்டமைப்பை உருவாக்குதல்.
மாற்றுத் திறனாளி விளையாட்டு வீரர்களுக்கு உலகின் பிற இடங்களில் உள்ள நவீன வசதிகளுக்கு இணையான பயிற்சி வசதிகளை வழங்குதல்.
மாற்றுத் திறனாளிகள் விளையாட்டு நடவடிக்கைகளில் அதிக எண்ணிக்கையில் பங்கேற்பதை உறுதி செய்தல் மற்றும் சர்வதேச போட்டிகளில் திறம்பட பங்கேற்க வழிவகை செய்தல்.
மாற்றுத் திறனாளிகள் சமுதாயத்தில் ஒருங்கிணைக்கப்படுவதற்கு ஏதுவாக நம்பிக்கையை வளர்க்கவும், அவர்களுக்கே சொந்தம் என்ற உணர்வை வளர்க்கவும் உதவுதல்.
இந்த மையத்தை அமைப்பதற்காக 34 ஏக்கர் பரப்பளவில் 151.16 கோடி ரூபாய் பட்ஜெட்டுக்கு அமைச்சரவை ஒப்புதல் அளித்துள்ளது. ரூ.150.67 கோடி  சமர்ப்பிக்கப்பட்ட திருத்திய செலவு மதிப்பீடுகளின்படி  இத்திட்டத்தை  செயல்படுத்த மத்திய பொதுப்பணித்துறை ஈடுபடுத்தப்பட்டது.
பெண்கள் மற்றும் குழந்தை நலன் அமைச்சகம்
குழந்தைகளின் ஊட்டச்சத்து குறைபாட்டைத் தவிர்க்கும் மேலாண்மைக்கான நெறிமுறைகள் தொடக்க தேசிய நிகழ்வு புதுதில்லியில் நாளை நடைபெறுகிறது
மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி ஸ்மிருதி ஜுபின் இரானி தலைமையில் , மகளிர் மற்றும் குழந்தைகள் மேம்பாட்டுத் துறை இணை அமைச்சர் டாக்டர் முஞ்சபாரா மகேந்திரபாய், மகளிர் மற்றும் குழந்தைகள் மேம்பாட்டு அமைச்சகம் மற்றும் சுகாதாரம் மற்றும் குடும்ப நல அமைச்சகத்தின் செயலாளர்கள் முன்னிலையில், குழந்தைகளின் ஊட்டச்சத்து குறைபாட்டைத் தவிர்க்கும் மேலாண்மைக்கான நெறிமுறைகள்' நாளை  விஞ்ஞான் பவனில் தேசிய நிகழ்வின் போது அறிமுகப்படுத்தப்பட உள்ளன.
நாடு முழுவதிலுமிருந்து மகளிர் மற்றும் குழந்தைகள் மேம்பாட்டுத் துறை மற்றும் சுகாதாரத் துறைகளைச் சேர்ந்த மூத்த அதிகாரிகள் இந்த நிகழ்வில் பங்கேற்க உள்ளனர். யுனிசெஃப், இந்திய மருத்துவ சங்கம், சர்வதேச குழந்தை மருத்துவ சங்கம், இந்தியக் குழந்தை மருத்துவ அகாடமி, உலக சுகாதார அமைப்பு, உலக வங்கி மற்றும் பில் & மெலிண்டா கேட்ஸ் அறக்கட்டளை போன்ற முக்கிய சர்வதேச மற்றும் பிற அமைப்புகளின் பிரமுகர்கள் மற்றும் வல்லுநர்கள் இதில் பங்கேற்பார்கள் என்று எதிர்பார்க்கப்படுகிறது.
இந்த நிகழ்ச்சியில் நாடு முழுவதிலுமிருந்து குழந்தைகள் மேம்பாட்டு திட்ட அதிகாரிகள், பெண் மேற்பார்வையாளர்கள், அங்கன்வாடி பணியாளர்கள், ஆஷா பணியாளர்கள் உள்ளிட்ட முன்களப் பணியாளர்கள் கலந்து கொள்வார்கள். இந்த நிகழ்வின் போது, குழந்தைகளிடையே ஊட்டச்சத்து குறைபாட்டைத் தவிர்ப்பதில் முன்மாதிரியான அர்ப்பணிப்பைக் காட்டிய பல்வேறு மாநிலங்கள் / யூனியன் பிரதேசங்களைச் சேர்ந்த அங்கன்வாடிப் பணியாளர்கள் மற்றும் ஆஷா பணியாளர்களை மத்திய மகளிர் மற்றும் குழந்தைகள் மேம்பாட்டுத் துறை அமைச்சர் கௌரவிக்க உள்ளார்.
ஊட்டச்சத்துக் குறைபாடு என்பது ஒரு சிக்கலான சவாலாகும், இதை களைவதற்குக் கூட்டு நடவடிக்கை தேவைப்படுகிறது. இந்த இலக்கை நோக்கி, விரும்பிய முடிவுகளை அடைய ஒருங்கிணைந்த முயற்சிகள் தேவை.
ஊட்டச்சத்து குறைபாடுள்ள குழந்தைகளைக் கண்டறிதல் மற்றும் அவர்களுக்கு சிகிச்சையளித்தல் ஊட்டச்சத்து இயக்கம் 2.0-ன் ஒருங்கிணைந்த அம்சமாகும். அங்கன்வாடி மையங்கள் மற்றும் சமூகங்களுக்குள் ஊட்டச்சத்து குறைபாடுள்ள குழந்தைகளைக் கண்டறிதல், சிகிச்சையளித்தல் மற்றும் நிர்வகித்தல், மற்றும் ஊட்டச்சத்து மறுவாழ்வு மையங்களுக்கு அல்லது மருத்துவ உதவிக்கு எப்போது பரிந்துரைக்க வேண்டும் என்பதைப் புரிந்துகொள்வது ஆகியவை மகளிர் மற்றும் குழந்தைகள் மேம்பாட்டு அமைச்சகம், சுகாதார மற்றும் குடும்ப நல அமைச்சகம் ஆகியவற்றுக்கு இடையிலான நெருக்கமான ஒத்துழைப்பின் முக்கியத்துவத்தை எடுத்துக்காட்டும் அம்சங்களாகும்.
வணிகம் மற்றும் தொழில்துறை அமைச்சகம்
மனிதர்களால் உருவாக்கப்பட்ட பிரச்சினைகளுக்கு மனிதர்களிடம் இருந்தே தீர்வு வேண்டும்: மத்திய அமைச்சர் சுரேஷ் பிரபு
சுற்றுச்சூழலுக்கு துண்டுபட்ட அணுகுமுறை இல்லாமல் முழுமையான அணுகுமுறை தேவை என்றும், மனிதர்களால் உருவாக்கப்பட்ட பருவநிலை மாற்றம் போன்ற பிரச்சினைகளுக்கு மனிதர்களே தீர்வு காண வேண்டும் என்றும் மத்திய வர்த்தகம் மற்றும் தொழில், உள்நாட்டு விமான போக்குவரத்து அமைச்சர் திரு. சுரேஷ் பிரபு கூறினார். மிருதுளா ரமேஷ் எழுதிய ‘தி கிளைமேட் சொல்யூஷன் – இண்டியாஸ் கிளைமேட் சேஞ்ச் கிரைசிஸ் அண்ட் வாட் வி கேன் டு அபவுட் இட்’  என்ற நூலை வெளியிட்ட பின்னர் கூடியிருந்தவர்கள் மத்தியில் அவர் உரையாற்றினார்.
“பண்டைக் காலம் தொட்டு மனிதகுல வரலாறு இந்த கோளில் பல்வேறு மாற்றங்களைக் கண்டுள்ளது. பருவநிலை மாற்றம் குறித்து நாம் ஏன் கவலைப்பட வேண்டும் எனில், இந்த சிக்கல்கள் இயற்கையால் உருவாக்கப்படாமல் மனிதர்களால் உருவாக்கப்பட்டது. சுனாமி போன்ற இயற்கைச் சீற்றங்களை நம்மால் மாற்றவோ அல்லது நிறுத்தவோ முடியாது என்றபோதிலும் மனிதர்களால் உருவாக்கப்பட்ட பருவநிலை மாற்றத்தை நாம் போக்க முடியும் என்பதுடன் அதற்குத் தீர்வு காண முடியும்” என அமைச்சர் குறிப்பிட்டார்.
“பருவநிலை மாற்றம் என்பது மனித குலத்திற்கு தீவிர அச்சுறுத்தல் ஆகும். உதாரணத்திற்கு ஒவ்வொரு நாடும் கடலுக்கு அருகில் அமைந்துள்ளது. அமெரிக்காவில் உள்ள பனி உருகத் தொடங்கி விட்ட்து. இதன் காரணமாக கடல் மட்டம் உயர்ந்து கடலின் வெப்பத்தையும் மாற்றிவிடும். இது கடலில் உள்ள உயிரி பரவலை மட்டுமின்றி, இந்தக் கோளின் ஒட்டுமொத்த உயிரி பரவலையும் பாதிக்கும்” என அமைச்சர் கூறினார்.
வெப்பநிலை வெறும் இரண்டு டிகிரி அதிகரித்தால் கூட விவசாயம் பாதிக்கப்பட்டு உணவு பிரச்சினையை ஏற்படுத்தும். தண்ணீர் பற்றாக்குறை பிரச்சினை பருவநிலை மாற்றம் மேலும் மோசமாக்கும். மனிதர்களால் உருவான இந்த பருவநிலை மாற்ற பிரச்சினைக்கு தங்கள் தகுதிக்கு ஏற்ப ஒவ்வொரு தனிநபரும் நடவடிக்கை எடுக்க அவர் அழைப்பு விடுத்தார். சுற்றுச்சூழலுக்காக பல்வேறு நாடுகள் பல்வேறு உடன்படிக்கைகள் மற்றும் ஒப்பந்தம் செய்து கொண்டிருப்பது குறித்தும் அவர் விளக்கினார்.
பிரச்சினைகள் பற்றி மட்டுமின்றி அவற்றுக்கான தீர்வுகள் குறித்தும் பேசும் இந்த நூலாசிரியரை அமைச்சர் பாராட்டினார்.
சுற்றுச்சூழல் மற்றும் வனத்துறை அமைச்சகம்
வன ஆய்வு அறிக்கை 2021 வெளியீடு: கடந்த இரண்டு வருடங்களில் நாட்டின் மொத்த வனம் மற்றும் மரங்களின் பரப்பளவு 2,261 சதுர கிமீ அதிகரிப்பு.
நாட்டின் வன மற்றும் மர வளங்களை மதிப்பீடு செய்வதற்காக பணிக்கப்பட்டுள்ள இந்திய வன ஆய்வு அமைப்பு தயாரித்துள்ள 'இந்திய வன நிலை அறிக்கை 2021'-ஐ மத்திய சுற்றுச்சூழல், வனம் மற்றும் பருவநிலை மாற்றம் அமைச்சர் திரு. புபேந்தர் யாதவ் இன்று வெளியிட்டார்.
நிகழ்ச்சியில் பேசிய அமைச்சர், நாட்டின் மொத்த வன மற்றும் மரங்களின் பரப்பளவு 80.9 மில்லியன் ஹெக்டேர் என்றும் நாட்டின் மொத்த புவியியல் பரப்பளவில் இது 24.62% என்றும் கூறினார். 2019-ம் ஆண்டு செய்யப்பட்ட மதிப்பீட்டுடன் ஒப்பிடும் போது, கடந்த இரண்டு வருடங்களில் நாட்டின் மொத்த வனம் மற்றும் மரங்களின் பரப்பளவு 2,261 சதுர கிமீ அதிகரித்துள்ளது என்று அவர் கூறினார்.
நாட்டில் உள்ள 17 மாநிலங்கள் மற்றும் யூனியன் பிரதேசங்களில் காடுகளின் பரப்பளவு மொத்த நிலப்பரப்பில் 33 சதவீதத்திற்கும் அதிகமாக உள்ளது குறித்து அமைச்சர் மகிழ்ச்சி தெரிவித்தார். பிரதமர் திரு. நரேந்திர மோடி தலைமையிலான அரசின் கவனம் காடுகளை பாதுகாப்பதன் மீது மட்டுமே அல்ல என்றும் ,அவற்றை செழுமைப்படுத்துவதும் கூட என்றும் கூறினார்.
அறிக்கையின் முக்கிய அம்சங்கள் பின்வருமாறு:2019-ம் ஆண்டு செய்யப்பட்ட மதிப்பீட்டுடன் ஒப்பிடும் போது, கடந்த இரண்டு வருடங்களில் நாட்டின் மொத்த வனம் மற்றும் மரங்களின் பரப்பளவு 2,261 சதுர கிமீ அதிகரித்துள்ளது.நாட்டிலேயே அதிகமான வனப் பரப்பளவை மத்திய பிரதேச மாநிலம் கொண்டுள்ளது.நாட்டிலேயே அதிகமாக ஆந்திரப் பிரதேசம்  தெலங்கானா  மற்றும் ஒடிசாவில்  வனப் பரப்பளவு அதிகரித்துள்ளது.நாட்டில் உள்ள 17 மாநிலங்கள் மற்றும் யூனியன் பிரதேசங்களில் காடுகளின் பரப்பளவு மொத்த நிலப்பரப்பில் 33 சதவீதத்திற்கும் அதிகமாக உள்ளதுநாட்டில் உள்ள காடுகளின் மொத்த கரியமில இருப்பு 79.4 மில்லியன் அதிகரித்து 7,204 மில்லியன் டன்களாக உள்ளது.நாட்டின் சதுப்புநில பரப்பளவு 17 சதுர கிலோமீட்டர் அதிகரித்து 4,992 சதுர கிலோ மீட்டராக உள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1789635
பிரதமர் அலுவலகம்
சுதந்திரம் அடைந்ததை வெளியிட்ட 75 ஆண்டு பழமை வாய்ந்த பத்திரிக்கையை போற்றி பாதுகாத்த டாக்டர் ஹெச்.வி.ஹண்டேவுக்கு பிரதமர் பாராட்டு
சுதந்திரம் அடைந்ததை வெளியிட்ட 75 ஆண்டு பழமை வாய்ந்த பத்திரிக்கையை ட்விட்டர் பதிவில் காட்சிப்படுத்திய டாக்டர் ஹெச்.வி. ஹண்டேவின் ஆர்வத்தை பிரதமர் திரு நரேந்திர மோடி பாராட்டியுள்ளார். டாக்டர் ஹெச்.வி. ஹண்டே போன்ற குறிப்பிடத்தக்க நபர்கள் தேச கட்டமைப்பிற்காக தங்களது வாழ்நாளை அர்ப்பணித்திருப்பதாக பிரதமர் கூறினார்.
விடுதலையின் அமிர்த பெருவிழாவை முன்னிட்டு டாக்டர் ஹெச்.வி. ஹண்டே வெளியிட்ட ட்விட்டர் பதிவிற்கு பதிலளித்த பிரதமர் கூறியதாவது:
“டாக்டர் ஹெச்.வி. ஹண்டே போன்ற குறிப்பிடத்தக்க நபர்கள் தேச கட்டமைப்பிற்காக தங்களது வாழ்நாளை அர்ப்பணித்திருக்கிறார்கள். அவரது ஆர்வத்தையும், மன உறுதியையும் காண்பது மகிழ்ச்சி அளிக்கிறது. @DrHVHande1”
பழங்குடியினர் நலத்துறை அமைச்சகம்
விடுதலையின் அமிர்த மகோத்சவத்தின் ஒரு பகுதியாக ஜன்ஜாதிய கவுரவ் தினத்தன்று மாநில அளவிலான 5-நாள் கைவினை பொருட்கள் திருவிழா விசாகப்பட்டிணத்தில் தொடங்கியது
பழங்குடியினரின் வளமான கலாச்சார பாரம்பரியத்தை கொண்டாடும் மற்றும் சுதந்திர போராட்டத்தில் அவர்களின் பங்கை நினைவுகூரும் வகையில் நவம்பர் 15-ம் தேதியை ஜன்ஜாதிய கௌரவ் திவஸ்  என பிரதமர் தலைமையிலான மத்திய அமைச்சரவை அறிவித்தது.
நவம்பர் 15-ம் தேதி தொடங்கும் பழங்குடியினர் பெருமை வாரத்தில் பழங்குடியினர் விவகார அமைச்சகம் பல்வேறு முயற்சிகளை மேற்கொள்ளும். ஐந்து நாள் மாநில அளவிலான கைவினை மேளா  நவம்பர் 15 முதல் நவம்பர் 19, 2021 வரை விசாகப்பட்டினத்தில் உள்ள ஆர்கே கடற்கரை மைதானத்தில்,  நடைபெறுகிறது.
பழங்குடியினரின் பல்வேறு வகையான கைவினைப்பொருட்கள் சவரா, கொண்டா ரெட்டி, டோரா, நூகா டோரா, கோயா, ஜடாபு, கொண்டா கம்மாரா, கௌடா, வால்மீகி, பகதாஹா, கோடியா போன்ற பழங்குடியினக் குழுக்களிடமிருந்து சேகரிக்கப்பட்டுள்ளன.
கண்காட்சியில் மொத்தம் 25 அரங்குகள் உள்ளன, மூங்கில் தயாரிப்புகள், பாரம்பரிய பழங்குடிப் பொருட்களான மஞ்சள், தினை உள்ளிட்டவற்றை காட்சிப்படுத்தியுள்ள அரங்குகளும், ஜி.சி.சி, ட்ரைஃபெட் மற்றும் படேரு ஏஜென்சியின் அரங்குகளும் உள்ளன.
பழங்குடியினரின் கலாச்சார நிகழ்ச்சிகளான டிம்சா, கொம்மு நடனம், சவரா - ஆண்டேலா ரவாலி நடனம், செஞ்சு நடனம், மயூரா நடனம் உள்ளிட்ட நிகழ்ச்சிகள் தினமும் நடைபெறும்.
வினாடி-வினா போட்டிகள் தவிர, ஆந்திரப் பிரதேச மாநிலத்தில் பிர்சா முண்டா பிறந்தநாளின் ஒரு பகுதியாக ஆஷ்ரம் பள்ளிகள் மற்றும் உறைவிடப் பள்ளிகளில் கலை மற்றும் ஓவியப் போட்டிகளும் நடத்தப்படுகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1772266
நிதி அமைச்சகம்
நிதி ஒருங்கிணைப்பு திட்டத்தின் கீழ் மத்திய மாநில அரசுகள் கடன் பெறுவதில் சமத்துவத்துடன் வரையறுக்கப்பட்ட வரையற
ஒட்டுமொத்த பெரும் பொருளாதார கட்டமைப்பு விஷயத்தில் நிதி ஒருங்கிணைப்பு திட்டத்தின் கடன் வாங்குவதற்கான ஏற்கத்தக்க வரையறைகள் மத்திய மாநில அரசுகளுக்கு சம அளவில் பொருந்துவதாக இருக்க வேண்டும் என இன்று நடந்த பதினைந்தாவது நிதி ஆணையத்தின் கூட்டத்தில் முன்னணி பொருளாதார நிபுணர்கள் கருத்து தெரிவித்துள்ளனர். தற்கால மக்கள் தொகை தரவுகளை பயன்படுத்துவது யதார்த்தம் கொண்டதாக இருக்கும் என்றும் ஆனால் மக்கள் தொகைக்கு அழுத்தம் கொடுக்கப்படுவதுடன் மக்கள் தொகையை நிலைப்படுத்தும் கொள்கைக்கு வெகுமதிகள் கொடுக்கப்பட வேண்டும் என்றும் பொருளாதார நிபுணர்கள் கருத்து தெரிவித்துள்ளனர். இதனை ஆணையத்தால் உரிய முறையில் உறுதிப்படுத்தலாம். சமத்துவம் மற்றும் திறனை ஆணையம் சமன்படுத்த வேண்டும்.
பொருளாதார நிபுணர்கள் மற்றும் துறை சார்ந்த நிபுணர்களுடன் பதினைந்தாவது நிதி ஆணையம் தொடர்ந்து ஆலோசனை நடத்தி வருகிறது. இன்று எழுப்பப்பட்ட குறிப்பிடத்தக்க விவகாரங்கள் வருமாறு:
(- திட்டக் கமிஷன் நீக்கப்பட்ட பின்னர் புதிய சூழலில் ஆதார ஒதுக்கீட்டுக்கான முறை திருத்தியமைக்கப்பட்டு, அதன் தொடர்ச்சியாக திட்ட மற்றும் திட்டமில்லா நிதி ஒதுக்கீட்டில் ஏற்றத்தாழ்வுகள் நீக்கம்.
- மேலும் ஜி.எஸ்.டி. தொடர்பான நிச்சயமற்ற விவகாரங்கள் முழுமையாக போக்கப்பட வேண்டும்.
- முந்தைய செயல்திறனுக்கான வெகுமதி விவகாரம் எதிர்கால செயல்திறனுக்கு ஊக்கம் அளிக்கப்படுவதுடன் சமன் செய்யப்பட வேண்டும்.
- போதிய தரவுகள் இன்மை மற்றும் அதன் நம்பகத்தன்மை வருவாய் கணிப்பிலும் இதர முக்கிய அம்சங்களான வேலைவாய்ப்பு மற்றும் அளவிடத்தக்க அம்சங்களில் குறிப்பிடத்தக்க இடர்பாட்டை ஏற்படுத்தியுள்ளது.
- மாநிலங்களின் வரித் திறன் மற்றும் அதிகார பரவலுக்கான இதர சூத்திரங்கள் சமத்துவம், நீதி மற்றும் சமநிலையில் உருவாக்கப்பட வேண்டும்.
- டி.ஓ.ஆர். பரவலாக இருப்பதால், அரசியல் சட்டத்தின் கீழ் தனது பணி நடைமுறைகளை உறுதிப்படுத்துவதில் ஆணையத்திற்கு குறிப்பிடத்தக்க பங்கு உள்ளது.
- ஒட்டுமொத்த உள்நாட்டு உற்பத்தி கணிப்புகள், ஓய்வூதிய பொறுப்பு, வருவாய் ஆதாரங்கள் இருப்பு ஆகியவற்றை மானியங்கள் அளிப்பதற்கு அப்பால் செய்வதில் பல்வேறு முக்கிய சவால்கள் உள்ளன.
- மின்சாரத் துறையின் செயல்பாடு மற்றும் உதய் பத்திரங்களில் மாநிலங்களின் வட்டி பொறுப்பு தாக்கங்கள் காரணமாக மாநில நிதியில் தாக்கம் ஏற்பட்டுள்ளது.
- நிதி அளிப்பதற்கான வடிவத்தில் ஏற்படும் மாற்றம் காரணமாக மத்திய அரசு திட்டங்களின் எதிர்காலம் பிரச்சனையாக இருப்பதுடன் அவற்றுக்கான முழுமையான கண்ணோட்டம் தேவைப்படுகிற்து.
கலாசாரத்துறை அமைச்சகம்
நேதாஜி சுபாஷ் சந்திர போஸின் 125-வது பிறந்த நாளை குறிக்கும் வகையில் ஜனவரி 23 “பராக்கிரம தினமாக” அறிவிப்பு
நேதாஜி சுபாஷ் சந்திர போஸின் 125-வது பிறந்த நாளை 2021 ஜனவரி 23 முதல் தேசிய மற்றும் சர்வதேச அளவில் சிறப்பான முறையில் கொண்டாட இந்திய அரசு முடிவெடுத்துள்ளது. நிகழ்ச்சிகள் குறித்து முடிவெடுப்பதற்கும், கொண்டாட்டங்களை மேற்பார்வையிட்டு வழிகாட்டுவதற்கும் பிரதமர் திரு நரேந்திர மோடி தலைமையில் உயர்மட்டக் குழு ஒன்று அமைக்கப்பட்டுள்ளது.
நேதாஜி சுபாஷ் சந்திர போஸ் நாட்டுக்கு ஆற்றியுள்ள தன்னலமற்ற சேவையையும், அவரது அணையாத விடுதலை உணர்வையும் போற்றும் வகையில், ஒவ்வொரு வருடமும் ஜனவரி 23-ஐ “பராக்கிரம தினமாக” கொண்டாட மத்திய அரசு முடுவெடுத்துள்ளது. இதன் மூலம், நாட்டு மக்கள், குறிப்பாக இளைஞர்கள், நேதாஜியைப் போன்று கடினமான காலங்களில் உறுதியுடன் செயல்படுவதற்கும், நாட்டுப் பற்றை தங்களுக்குள் வளர்த்துக் கொள்வதற்கும் ஊக்கம் பெறுவார்கள்.
ஜனவரி 23-ஐ “பராக்கிரம தினமாக” அறிவிக்கும் அரசிதழ் அறிவிப்பும் வெளியிடப்பட்டுவிட்டது.